རྩ་གསུམ་པ་དེ་གཤེགས་འདུས་པའི་ལས་བྱང་དངོས་གྲུབ་ཆར་འབེབས་ཞེས་བྱ་བ་བཞུགས་སོ།།

རྩ་གསུམ་ཀུན་འདུས་ཧེ་རུ་ཀ།ཐོད་ཕྲེང་རྩལ་ལ་གུས་བཏུད་ནས།།གང་དེའི་སྒྲུབ་ཐབས་སྙིང་པོའི་ཚུལ།།སྐལ་བཟང་རྣམ་གྲོལ་དོན་དུ་དབྱེ།།དེ་ལ་འདིར་རྟེན་གྱི་གང་ཟག་ངེས་པར་འབྱུང་བ་དང་།
སྙིང་རྗེ་ཆེན་པོས་ཡིད་ཉེ་བར་བླངས་ཏེ་མཐའ་ཀླས་པའི་སེམས་ཅན་རྣམས་མི་གནས་པའི་བྱང་ཆུབ་ལ་འགོད་པའི་སླད་དུ་ཟུང་འཇུག་མཚོ་སྐྱེས་རྡོ་རྗེའི་གོ་འཕང་རིང་པོར་མི་ཐོགས་པར་འགྲུབ་པར་འདོད་པས།སྔོན་དུ་རྡོ་རྗེའི་བླ་མ་མཚན་ཉིད
དང་ལྡན་པར་བརྒྱུད་པ་རྣམ་པར་དག་པ་ལས་འོངས་པའི་བྱིན་རླབས་དབང་བཞིའི་རིམ་པརྒྱང་སྨིན་པར་བླངས་ནས།དམ་ཚིག་དང་སྡོམ་པའི་ཀུན་སྤྱོད་ཡང་དག་པར་བསླབ་པས་བློ་ཅུང་ཟད་འབྱོངས་པ་ན།ཤིན་ཏུ་དབེན་ཞིང་ཉམས་དགའ་བའི་རི་ཡུལ་ལམ།
ནགས་འདབས་སམ།གྲུབ་པའི་སྐྱེ་བོས་བསྟེན་པའི་སྨན་ལྗོངས་སོགས་བཀྲ་ཤིས་ཤིང་ཡིད་དང་མཐུན་པའི་གནས་སུ།ནང་དུ་རྩ་ཆུང་ཐིག་ལེ་དྷཱུ་ཏིའི་ཕྱག་རྒྱར་ཐིམ་དང་ལོངས་སྤྱོད་པ་དང་པོའི་འགྲོས་ཀྱིས་འདུ་བཅོམ་པའི་རྟེན་འབྲེལ་ལས

ཕྱི་རོལ་དུ་དཔའ་བོ་དང་རྣལ་འབྱོར་མ་རྣམས་རང་བཞིན་གྱིས་འདུ་བ་ཡང་མར་གྱི་ཚེས་བཅུ་དང་།ཁྱད་པར་གྲུབ་པའི་སློབ་དཔོན་ཆེན་པོ་ཉིད་ཀྱི་ཐུགས་རྗེའི་འཇུག་པས་ལྷག་པར་དགོངས་པའི་དཀར་ཕྱོགས་ཀྱི་ཆོས་བཅུ
སོགས་དུས་མཆོག་ཏུ་དགེ་བར།རིག་འཛིན་བླ་མའི་དམ་ཚིག་གི་སྣང་བརྙན་བྲིས་འབུར་ཇི་ལྟར་རིགས་པས་མཚོན་དཀོན་མཆོག་གི་རྟེན་རྒྱ་ཆེར་བཤམས་པའི་སྤྱན་སྔར།ཕྱི་ནང་གི་མཆོད་སྤྲིན་དང་ཚོགས་ཀྱི་ཡོ་བྱད་གཙང་ཞིང་བཀོད་པས
མཛེས་པ་དུ་མས་མདུན་བདར་ཏེ།བདེ་བའི་སྟན་ལ་བསམ་གཏན་གྱི་སྤྱོད་ལམ་དང་ལྡན་པས་རྡོ་རྗེའི་རྣལ་འབྱོར་ཟབ་མོ་ལ་འཇུག་པར་བྱའོ།།དེ་ལའང་གསུམ་སྟེ།སྔོན་འགྲོ།དངོས་གཞི།རྗེས་སོ།།དང་པོ་ལའང་གསུམ་ལས།
དང་པོ་རྒྱུང་དག་པར་བྱ་བའི་སླད་དུ།རང་གི་སྙིང་ག་ནས་འོད་ཟེར་འཕྲོས་པས་རང་བཞིན་གྱི་གནས་ནས་བླ་མ་དང་གཉིས་སུ་མེད་པའི་བདེར་གཤེགས་ཀུན་འདུས་རྡོ་རྗེ་ཐོད་ཕྲེང་རྩལ་ལ་རྩ་གསུམ་རྒྱལ

བ་རབ་འབྱམས་ཀྱིས་བསྐོར་བ་མདུན་གྱི་ནམ་མཁར་བཛྲ་ས་མཱ་ཛཿས་ཚོགས་ཞིང་མཁའ་ཁྱབ་ཏུ་སད་པའི་སྤྱན་སྔར།རྡོ་རྗེ་སློབ་དཔོན་སངས་རྒྱས་དཔལ།།ཞེས་སོགས་ལན་གསུམ་གྱི་མཐར།ཛཿཧཱུྃ་བཾ་ཧོཿས་ཚོགས།
ཞིང་རྣམས་རང་ལཾ་ཐིམ་པར་བསམ།གཉིས་པ་ཕྱི་རོལ་པ་ལ་གཏོར་མ་སྦྱིན་ཅིང་མཚམས་གཅོད་པ་ནི།རང་ཉིད་སྐད་ཅིག་གིས་རྟ་མཆོག་ཧེ་རུ་ཀ་ཡུམ་དང་བཅས་པའི་སྐུར་གྱུར་པར་མོས་ལ།སྔོན་གཏོར་རྟ་སྔགས་ཀྱིས
བསང་།སྭ་བྷཱ་ཝ་ས་སྦྱང་།སྟོང་པའི་ངང་ལས་བྷྲཱུཾ་ལས་རིན་པོ་ཆེའི་སྣོད་ཡངས་ཤིང་རྒྱ་ཆེ་བར་གཏོར་མ་ཟག་པ་མེད་པའི་བདུད་རྩིའི་རྒྱ་མཚོ་ཆེན་པོར་གྱུར།ཨོཾ་ཨཱཿཧཱུཾ་ཧོཿས་བརླབ།སྭཱ་ན་པ་ཏི་ཀྵེ་ཏྲ་པཱ
ལཉྩ་ན་མཿསརྦ་ཏ་ཐཱ་ག་ཏ་སོགས་ནམ་མཁའ་མཛོད་ཀྱི་སྔགས་རྒྱས་བསྔོ།གང་དག་འདིར་གནས་ལྷ་དང་གྲུ།།གནོད་སྦྱིན་སྲིན་པོའམ་གཞན་དག་ལ།།སྔགས་སྤྱོད་དོན་དུ་ས་གཞི་འདི།།བདག་ཞུ་ཁྱེད
ཀྱིས་སྩལ་དུ་གསོལ།།མཆོད་སྦྱིན་གཏོར་མ་འདི་བཞེས་ལ།།སོགས་ཀྱིས་ཕྲིན་ལས་བཙལ།བྷཱུ་མི་པ་ཏི་ས་པ་རི་ཝཱ་ར་བ།ཙྪཿས་གཤེགས་སུ་གསོལ་བ་དང་ཆགས་ཅིག།ལས་སྔགས་དང་།སུཾ་བྷའི་མཐར།ཐུགས
ཀ་ནས་སྤྲོས་པའི་སྤྲུལ་པའི་ཁྲོ་ཚོགས་གྲངས་མེད་པས་གསང་སྤྱོད་ལ་བལྟ་བར་མི་དབང་བའི་འབྱུང་པོ་གདུག་པ་ཅན་རྣམས་མཐའི་རྒྱ་མཚོའི་ལ་མཐར་ཕྱིར་བསྐྲད།འོད་ཟེར་ཚུར་འདུས་པ་ལས་རྡོ་རྗེ།

སྲུང་བའི་གུར་ཁང་ཡངས་ཤིང་རྒྱ་ཆེ་བ་ཅིས་ཀྱང་མི་ཆོད་མི་ཤིགས་པར་གྱུར།ཨོཾ་བཛྲ་རཀྵ་རཀྵ་ཧཱུྃ།ལན་གསུམ།གསུམ་པ་མཆོད་གཏོར་བྱིན་གྱིས་བརླབ་པ་ནི།ལས་སྔགས་ཀྱིས་བསང་།།
སྭ་བྷཱ་ཝས་སྦྱང་།སྟོང་པའི་ངང་ལས་གནས་ཁང་འོག་མིན་པདྨོ་བཀོད་པའི་ཞིང་ཁམས་ཆེན་པོར་གསལ་བའི་དབུས་སུ་ཕྱི་ནང་གསང་བའི་མཆོད་པའི་སྤྲིན་རབ་འབྱམས་བསམ་གྱིས་མི་ཁྱབ་པ་
དཱངས་ཤིང་ཐོགས་པ་མེད་པ་ནམ་མཁའི་མཐའ་ཀླས་པར་གྱུར།ནམ་མཁའ་མཛོད་ཀྱི་སྔགས་རྒྱ་པན་གསུམ་དང་།ཨོཾ་སརྦ་པཉྩ་རཀྟ་བ་ལཾ་ཏ་མ་ཧཱ་སུ་ཁ་པཱུ་ཛ་ཨཱཿཧཱུྃ།སྒོ་ན་མཆོད་པའི་སྤྲིན་གྱི་གཟུངས་ཀྱང་བརྗོད།།
གཉིས་པ་དངོས་གཞི་ལའང་།སྲུ་ཕྱག་རྒྱ།གསུང་བཟླས་པ།ཐུགས་འོད་གསལ་གྱི་རྣལ་འབྱོར་རོ།།དང་པོ་ལའང་གསུམ་ལས།དང་པོ་དམ་ཚིག་པ་བསྐྱེད་པ་ནི།ཨོཾ་མ་ཧཱ་ཤཱ་ནྱ་ཏཱ་ཛྙཱ་ན་བཛྲ་སྭ་བྷ་ཝ་ཨཱ།རྠ་ཀོཉ་ཧི།ཆོས་ཐམས
ཅད་་གདོད་ནས་སྟོང་པ་ཉིད་དང་སྙིང་རྗེ་ཟུང་དུ་འཇུག་པའི་ཡེ་ཤེས་ཀྱི་རྣམ་རོལ་འོད་གསལ་ལྷན་ཅིག་སྐྱེས་པའི་རང་མདངས་ལས་བྱུང་བའི་སྣོད་བཅུད་འོག་མིན་པདྨ་འོད་ཀྱི་ཞིང་ཁམས་གཞི་དང་
བཀོད་པ་ཚད་མེད་པས་མངོན་པར་འཕགས་པའི་ཐར་པ་ཆེན་པོའི་གཞལ་ཡས་ཁང་ཚད་དང་མཚན་ཉིད་ཐམས་ཅད་ཡོངས་སུ་རྫོགས་པའི་དབུས་སུ།པདྨ་ཉི་ཟླ་བདུད་བཞི་བསྣོལ་བའི་གདན་གྱི་སྟེང

དུ་རང་རིག་དཱི་ཙ་དམར་པོ་ཡོངས་སུ་གྱུར་པ་ལས་ཡི་དམ་ཡོངས་འདུས་དབང་ཆེན་རྟ་མཆོག་རོལ་པ་སྐུ་མདོག་དམར་ནག་དུས་མཐའི་མེ་ལྟར་འབར་བ།ཞལ་གཅིག་ཕྱག་གཉིས་པ།ཕྱག་གཉིས
ཀྱིས་གྲི་གུག་དང་ཐོད་པ་འཛིན་པས་རང་འོད་ཀྱི་ཡུམ་རྡོ་རྗེ་ཕག་མོ་དང་མཉམ་པར་སྦྱོར་བའི་ཡབ་ཡུམ་གྱི་སྤྱི་བོར་རྟ་གདོང་དང་ཕག་ཞལ་བཞད་པ།དུར་ཁྲོད་ཀྱི་ཆས་ཀྱིས་བརྒྱན་ཅིང་བརྐྱང་བསྐུམ་
གར་གྱི་རོལ་པས་ཡེ་ཤེས་ཀྱི་མེ་འབར་བའི་དབུས་ན་བཞུགས་པའི་ཕྱོགས་བཞིར་རིགས་བཞིའི་མཁའ་འགྲོ་ཡབ་ཡུམ་རྣམས་སོ་སོའི་རིགས་ཀྱི་ཁ་དོག་ཅན།རྒྱན་ཆ་ལུགས་གཙོ་བོ་དང་མཐུན་པ།
སྤྱི་བོར་ཉི་ཟླ་པདྨའི་གདན་གྱི་སྟེང་དུ་བདེར་གཤེགས་ཀུན་འདུས་བླ་མ་རྡོ་རྗེ་ཐོད་ཕྲེང་རྩལ་སྐུ་མདོག་མཐིང་ནག་ཞལ་གཅིག་ཕྱག་གཉིས་སྤྱན་གསུམ་པ།ཕྱག་གཡས་པས་གསེར་གྱི་རྡོ་རྗེ་རྩེ་ལྔ་པ
ཐུགས་ཀར་གཏོད་དེ་འཛིན་པ།གཡོན་དེས་ཡུ་བ་བྱས་པའི་དྲིལ་བུ་དཀུར་བརྟེན་པས་ཡུམ་མཚོ་རྒྱལ་དཀར་མོ་གྲི་གུག་ཐོད་པ་འཛིན་པ་དང་མཉམ་པར་སྦྱོར་བ།དར་དང་རིན་པོ་ཆེ་དང་རུས་པའི
རྒྱན་གྱིས་བརྒྱན་པ།ཁྲོ་བ་དང་འཛུམ་པ་དང་སྒེག་པའི་ཉམས་ཅན།འོད་ཟེར་མཐའ་ཡས་མུ་མེད་པར་འཕྲོ་བར་གསལ་བའི་ཕྱི་རོལ་དུ་པདྨའི་སྙིང་པོ་རབ་ཏུ་རྒྱས་པའི་ཕྱོགས་བཞིར་ཐོད་ཕྲེང་རིགས

བཞི་དང་།དེའི་ཕྱི་རོལ་དུ་སྤྲུལ་པའི་གུ་རུ་མཚན་བརྒྱད།གཞན་ཡང་རྣམ་པར་སྨིན་པ་དང་།ཚེ་ལ་དབང་བ་དང་།ཕྱག་རྒྱ་ཆེན་པོ་དང་།ལྷུན་གྱིས་གྲུབ་པའི་ས་ལ་བཞུགས།།
པའི་རིག་འཛིན་རྩ་བརྒྱུད་ཀྱི་བླ་མ།སྒྲུབ་སྡེ་ཆེན་པོ་བཀའ་བརྒྱད་ལ་སོགས་པ་ཡི་དམ་དཀྱིལ་འཁོར་གྱི་ལྷ་ཚོགས།ཡེ་ཤེས་དང་ལས་ལས་གྲུབ་པའི་གནས་གསུམ་གྱི་དཔའ་བོ་དང་རྣལ་འབྱོར་མ
དམ་ཅན་ཆོས་སྲུང་ནོར་ལྷ་གཏེར་བདག་གི་ཚོགས་ཏེ།མདོར་ན་ཕྱོགས་བཅུ་དུས་བཞིའི་སྐྱབས་ཡུལ་མ་ཚང་བ་མེད་པས་བསྐོར་བ་སྣང་སྟོང་ཟུང་འཇུག་རང་བཞིན་ཡོངས་གྲུབ་ཆེན་པོར་སྐད་ཅིག་དྲན་
རྫོགས་སུ་གསལ་བར་གྱུར།དེ་ལྟར་དུ་གསལ་བའི་གཙོ་བོའི་ཐུགས་ཀར་ཡེ་ཤེས་སེམས་དཔའ་རྡོ་རྗེ་ཐོད་ཕྲེང་རྩལ་ཡབ་ཡུམ་སྙོམས་པར་ཞུགས་པའི་བདེ་བའི་སྒྲ་དང་།འོད་ཟེར་གྱི་ཚོགས
བསམ་གྱིས་མི་ཁྱབ་པ་འགྲོས་པས་ཕྱོགས་བཅུ་དུས་བཞིའི་དེ་བཞིན་གཤེགས་པ་ཐམས་ཅད་དབང་གི་ལྷ་རིགས་ལྔ་ཡབ་ཡུམ་གྱི་རྣམ་པར་བཛྲ་སཱ་མཱ་ཛཿཨོཾ་སརྦ་ཏ་ཐཱ་ག་ཏ་མ་ཧཱ་ཨ་ནུ་རཱ་ག་ཎ་
ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅ཧཾ།ཞེས་བསྐུལ་བས་ལྷ་ཚོགས་རྣམས་བདེ་སྟོང་གི་རོས་ཚིམ།རྗེས་ཆགས་ཞུ་བ་དེའི་ཆུ་རྒྱུན་མགོ་བོའི་གནས་ལྔར་བབས་ཏེ་དབང་བསྐུར་བར་གྱུར།ཨོཾ་མ་ཧཱ་ཤཱུ

ནྱ་ཏཱ་ཛྙཱ་ན་བཛྲ་སྭ་བྷཱ་ཝ་ཨཱཏྨ་ཀོ྅ཧཾ།དེ་བཞིན་དུ།ཨཱ་དཪྴ།ས་མ་ཏཱ།པྲ་ཏྱ་བེ་ཀྵ་ཎ།ཀྲྀ་ཏྱཱ་ནུཥྚ་ན་རྣམས་སྦྱར།ཞེས་དབང་བསྐུར་བས་ཉོན་མོངས་པ་ལྔའི་དྲི་མ་སྦྱངས།ཕུང་པོ་ལྔ་རིགས་ལྔའི
སངས་རྒྱས་སུ་གནས་གྱུར།ཆུའི་ལྷ་ག་མ་སྤྱི་བོར་བརྟན་པ་ཡོངས་སུ་གྱུར་པ་ལས་དེ་བཞིན་གཤེགས་པ་རིགས་ལྔས་དབུར་བརྒྱན་པར་བསམ།གཙོ་འཁོར་ཐམས་ཅད་ཀྱི་སྤྱི་བོར་ཨོཾ་ལས་འཁོར
ལོ་དཀར་པོ་ཨོཾ་གྱིས་མཚན་པ།མགྲིན་པར་ཨཱཿལས་པདྨ་དམར་པོ་ཨཱཿས་མཚན་པ།ཐུགས་ཀར་ཧཱུཾ་ལས་རྡོ་རྗེ་སྔོན་པོ་ཧཱུྃ་གིས་མཚན་པ་རྣམས་ཀྱིས་རྒྱས་བཏབ་པས་དེ་བཞིན་གཤེགས་པ
ཐམས་ཅད་ཀྱི་རྡོ་རྗེ་གསུམ་གྱི་ངོ་བོར་གྱུར།རྡོ་རྗེ་རྩེ་ལྔ་པའི་ཕྱག་རྒྱ་གནས་གསུམ་དུ་གཏུགས་ལ།ཨོཾ་སརྦ་ཏ་ཐཱ་ག་ཏ་མ་ཧཱ་ཀཱ་ཡ་བཛྲ་སྭ་བྷཱ་ཝ་ཨཱཏྨ་ཀོ྅ཧཾ།དེ་བཞིན་དུ།ཝཱ་ཀ་དང་།ཙིཏྟ་ལའང་སྦྱར།སླར
ཡང་ཐུགས་ཀའི་ས་བོན་ལས་འོད་ཟེར་འཕྲོས་པས་རང་བཞིན་གྱི་གནས་དང་།རྔ་ཡབ་དཔལ་རི་སྤྲུལ་པའི་ཞིང་ནས་རིག་འཛིན་བླ་མའི་དཀྱིལ་འཁོར་གྱི་ལྷ་ཚོགས་མ་ལུས་ཤིང་ལུས་པ་མེད་པ
བཛྲ་ས་མཱ་ཛཿཞེས་པས་སྟན་གསན་དབབ།གཉིས་པ་ཡེ་ཤེས་པ་སྤྱན་དྲངས་ཤིང་བརྟན་པར་བྱ་བ་ནི།ཧཱུྃ་ཧྲཱིཿསྔོན་གྱི་བསྐལ་པའི་དང་པོ་ལཿཨོཾ་རྒྱན་ཡུལ་གྱི་ནུབ་བྱང་མཚམསཿཔདྨ་གེ་སར

སྡོང་པོ་ལཿཡ་མཚན་མཆོག་གི་དངོས་གྲུབ་བརྙེསཿཔདྨ་འབྱུང་གནས་ཞེས་སུ་གྲགསཿའཁོར་དུ་མཁའ་འགྲོ་མང་པོས་བསྐོརཿཁྱེད་ཀྱི་རྗེས་སུ་བདག་བསྒྲུབ་ཀྱིཿ
བྱིན་གྱིས་རློབ་ཕྱིར་གཤེགས་སུ་གསོལཿགནས་མཆོག་འདི་རུ་བྱིན་ཕོབ་ལཿསྒྲུབ་མཆོག་བདག་ལ་དབང་བཞི་སྐུརཿབགེགས་དང་ལོག་འདྲེན་པར་ཆད་སོལཿམཆོག་དང་ཐུན་མོང
དངོས་གྲུབ་སྩོལཿཨོཾ་ཨཱཿཧཱུཾ་གུ་རུ་དེ་ཝ་ཌཱ་ཀི་ནཱི་སརྦ་དྷརྨ་པཱ་ལ་ཨེ་ཧྱེ་ཧི་ཨཱ་ན་ཡ་ཧཱུཾ།ཛཿཧཱུཾ་བཾ་ཧོཿས་སྤྱན་དྲང་།ཨོཾ་བཛྲ་ས་མ་ཡ་ཨོཾ།ཨཱཿབཛྲ་ས་མ་ཡ་ཨཱཿཧཱུཾ་བཛྲ་ས་མ་ཡ་ཧཱུཾ།སྭཱ་བཛྲ་ས
མ་ཡ་སྭཱ།ཧཱ་བཛྲ་ས་མ་ཡ་ཧཱཿཨོཾ།ཡེ་ཤེས་རྒྱལ་པོ་སྐུ་གསུང་ཐུགས།།ཡོན་ཏན་ཕྲིན་ལས་རྨད་པོ་ཆེ།།དེ་ཉིད་དུ་ནི་མཉམ་སྦྱོར་བའི།།ཕྱག་རྒྱ་ཆེན་པོར་བདག་སྦྱོར་ཅིག།ཨོཾ་བཛྲ་ས་
མ་ཡ་ཛྲ།ཨོཾ་བཛྲ་ས་མ་ཡ་སྟྭཾ།ཨོཾ་བཛྲ་ས་མ་ཡ་ཧོཿཞེས་པས་རིག་པའི་མེ་ཏོག་དོར་བ་དང་དངོས་བུབ་གསོལ་ནས།ཀཱ་ཡ་ཝཱཀ་ཙིཏྟ་ཏིཥྛ་ཛྲས་དགྱེས་པ་ཆེན་པོའི་ཡེ་ཤེས་ཀྱི་རོལ་པས་དམ་ཚིག་གི་འཁོར་ལོ་
དང་བདེ་སྟོང་གཉིས་སུ་མེད་པའི་ངོ་བོར་བཞུགས་པར་གྱུར་པར་བསམ།གསུམ་པ་མཆོད་ཅིང་བསྟོད་པ་ནི།ཧོཿབདེ་ཆེན་ཡེ་ཤེས་གཅིག་པུ་ནི།།དུ་མའི་གཟུགས་སུ་རྣམ་རོལ་པ།།རྩ་གསུམ་དཀྱིལ

འཁོར་ལྷ་ཚོགས་ལ།།མི་ཕྱེད་གུས་པའི་ཕྱག་གིས་འདུད།།ཨ་ཏི་པཱུ་ཧོཿཔྲ་ཏཱིཙྪ་ཧོཿཨོཾ་ཨཱཿཧཱུཾ།སྣང་སྲིད་ཐམས་ཅད་གཉུག་མའི་ཡུལ།།མཆོད་པའི་ཕྱག་རྒྱ་ཆེན་པོར་རྫོགས།།རྡོ་རྗེའི
དབང་པོའི་དམ་ཚིག་གིས།།བཞེས་ནས་བདག་ལ་དགྱེས་པར་མཛོད།།ན་མསྨརྦ་ཏ་ཐཱ་ག་ཏེ་བྷྱོ་བི་ཤྭ་མུ་ཁེ་བྷྱཿསརྦ་ཐཱ་ཁཾ་ཨུཏྤ་ཏེ་སྥ་ར་ཎ་ཨི་མཾ་ག་ག་ན་ཁཾ་སྭཱ་ཧཱ།ཨོཾ་ཨཱ་ཧ་ར་ཨཱ་ཧ་ར་སརྦ་བི་དྱཱ་དྷ་ར
པཱུ་ཛི་ཏེ་ན་མཿས་མནྟ་བུདྡྷ་ནཱཾ་ག་ག་ན་ཁཾ་ས་མ་ཡེ་སྭཱ་ཧཱ།སྦྲོན།ཨོཾ་པ་ན་བེ།པཻ་ནུ་སུར་ཏོ།ཏི་པུ་པ་ར་མུཿསརྦ་ཏ་ཐཱ་ག་ཏ་སིདྡྷི་ཧུ།ས་མ་ཡོ་ཏ་མུཿསརྦ་མ་ཧཱ་སུ།བ་སིདྡྷི་ཧུ།ཞེས་པ་རི་བྲུ་ལྔ་སྔོན
དུ་འགྲོ་བས།ཨོཾ་ཤྲཱི་བཛྲ་རཱཾ་ག་དྷྱཱ་པེ་དྷུ།པུཥྤེ་པུ།ཨཱ་ལོ་ཀེ་ཧྲཱིཿགནྡྷེ་གན།མ་ཧཱ་སརྦ་པཉྩ་ཨ་མྲྀ་ཏ་ཁཱ་ཧི།མ་ཧཱ་རཀྟ་ཁཱ་ཧི།མ་ཧ་བ་ལི་ཏ་ཁཱ་ཧི།སྟ་ན་ག་ཎ་བོ་དྷེ་ཙིཏྟ་གུ་ཧྱ་པཱུ་ཛ་ཧོཿཧཱུཾ།མ་
བཅོས་སྤྲོས་བྲལ་ཆོས་ཀྱི་སྐུ།།བདེ་ཆེན་འོད་གསལ་ལོངས་སྤྱོད་རྫོགས།།ཐུགས་རྗེ་གང་འདུལ་སྤྲུལ་པའི་སྐུ།།རྩ་གསུམ་དཀྱིལ་འཁོར་ལྷ་ལ་བསྟོད།།གཉིས་པ་གསུང་བཟླས་པའི་རྣལ་འབྱོར་ལའང་
བབརྟེན་སྒྲུབ་ལས་གཟུས་ལས།དང་པོ་ནི།ཕྱི་སྣོད་པདྨོ་བཀོད་པའི་ཞིང་།།ནང་བཅུད་འཆི་མེད་ཟོད་ཕྲེང་རྩལ།།སྒྲར་གྲགས་རྡོ་རྗེའི་སྔགས་ཀྱི་སྒྲ།།དྲན་རྟོག་འོད་གསལ་འཁོར་ལོར་རོལ།།ཨོཾ་ཨཱཿ

ཧཱུཾ་བཛྲ་གུ་རུ་པདྨ་སིདྡྷི་ཧཱུཾ།ཞེས་བརླ།གཉིས་པ་ནི།རིགས་འདུས་རྡོ་རྗེ་ཐོད་ཕྲེང་གི།།གསང་གསུམ་བྱིན་རླབས་བདག་ལ་ཐིམ།།སྒྲིབ་དག་དབང་དང་དངོས་གྲུབ་ཐོབ།།རང་།།
སེམས་བླ་མའི་ངོ་བོར་ཤར།།ཨོཾ་ཨཱཿཧཱུྃ་བཛྲ་གུ་རུ་པདྨ་ཐོད་ཕྲེང་རྩལ་བཛྲ་ས་མ་ཡ་ཛཿསིདྡྷི་ཕ་ལ་ཧཱུཾ་ཨཱཿགསུམ་པ་ནི།སླར་ཡང་ཐུགས་ཀའི་འོད་ཟེར་གྱིས།།ཕྱོགས་བཞིའི་ཐོད་ཕྲེང་རིགས་བཞི
བསྐུལ།།བདེ་སྟོང་རོལ་པའི་སྱ་འཕྲུལ་གྱིས།།ཕྲིན་ལས་རྣམ་བཞི་ལྷུན་གྱིས་གྲུབ།།ཧཱི་མ་ཧ་རི་ནི་ས་ཙིཏྟ་ཧཱཾ་ཧཱིཾ་ཛཿསརྦ་སིདྡྷི་ཤཱིནྠི་པུཥྚི་ཝཱ་ཤི་མ་ར་ཡ་རྦད།ཅེས་ཅི་ལྟར་རིགས་པ་བབླའོ།།གསུམ
བཐུགས་འོད་གསལ་གྱི་རྣལ་འབྱོར་ནི།སྣང་སྟོང་ཟུང་འཇུག་ཆེན་པོའི་ངང་།།ལྷ་དང་སྔགས་ཀྱི་དཀྱིལ་འཁོར་ཤར།།ཐམས་ཅད་རང་བྱུང་རིག་པའི་ཀློང་།།གདོད་ནས་འདུ་འབྲལ་མེད་པར་རྫོགས།།ཞེས་བསྐྱེད་རྫོགས་དབྱེར་མེད་ཀྱི་དོན་ལ
མཉམ་པར་བཞག་གོ།།སྤྱི་དོན་གསུམ་པ་རྗེས་ཀྱི་ལས་རིམ་ལའང་གསུམ་ལས།དང་པོ་ཚོགས་ཀྱི་མཆོད་པ་རྗེས་འབྲེལ་དང་བཅས་པ་ནི།ཡོ་བྱད་རྣམས་ལ་དམིགས་ཏེ།ཨོཾ་སརྦ་དྲ་བྱཾ་བི་ཤོ་དྷ་ནི་ཧཱུྃ་ཕཊ་ཀྱིས་བསང་།སྭ་བྷཱ་ཝས་སྦྱང་།།
སྟོང་པའི་ངང་ལས་ཚོགས་གཞོང་བྷཉྫ་འབར་བའི་སྣོད་དུ་བཅུད་ཐམས་ཅད་ཡེ་ཤེས་ལྔའི་བདུད་རྩིའི་རང་བཞིན་འདོད་པའི་ཡོན་ཏན་རྣམ་པ་ཐམས་ཅད་པར་འཆར་བ་ནམ་མཁའ་མཛོད་ཀྱི་འཁོར་ལོའི

སྤྲིན་ཆེན་པོར་གྱུར།ཨོཾ་ཨཱཿཧཱུྃ་ཧ་ཧོ་ཧྲཱིཿསཾ་བར